

**DAROVACIA ZMLUVA**

**uzatvorená podľa § 628 a nasl. zákona č. 40/1964 Zb. Občiansky zákonník v znení neskorších predpisov a § 23 zákona č. 85/2005 Z.z. o politických stranách a politických hnutiach v znení neskorších predpisov**

(ďalej len„**Zmluva**“)

**Darca:**

**Meno a priezvisko**:

rodné číslo:

Adresa trvalého pobytu:

Obchodné meno banky:

Číslo účtu/IBAN:

E-mailová adresa:

(ďalej len ,,**Darca**”)

**Obdarovaný:**

**Názov: HLAS – sociálna demokracia**

IČO: 53258070

Číslo registrácie: SVS-OVR1-2020/022536

Sídlo: Lazaretská 15, 811 08 Bratislava

Štatutárny orgán: Ing. Peter Pellegrini, predseda strany

Obchodné meno banky: Slovenská sporiteľňa a.s.

Číslo účtu/IBAN SK90 0900 0000 0051 7467 0672

E-mailová adresa:

(ďalej aj ako ,,**Obdarovaný**” alebo „**HLAS – SD**“)

(Darca a Obdarovaný ďalej spolu len „**Zmluvné strany**“)

**I.**

**Vyhlásenia Zmluvných strán**

1. Obdarovaným je politická strana zaregistrovaná Ministerstvom vnútra Slovenskej republiky v zmysle zákona č. 85/2005 Z.z. o politických stranách a politických hnutiach.
2. Účelom darovania je materiálna podpora činnosti Obdarovaného, ktorú vyvíja ako politická strana HLAS – SD v súlade s jej stanovami. Zmluvné strany vyhlasujú a potvrdzujú, že s výnimkou uvedeného všeobecného účelu je dar podľa tejto Zmluvy poskytnutý ako bezpodmienečný a nie je priamo ani nepriamo spojený s akýmikoľvek požiadavkami Darcu, ani nesúvisí so žiadnou výhodou, službou alebo plnením či očakávaním alebo prísľubom výhody, služby alebo plnenia Darcovi alebo tretej osobe.
3. Darca vyhlasuje a potvrdzuje, že túto Zmluvu uzatvára vo svojom mene a na svoj účet, nekoná pritom z poverenia tretej osoby, akékoľvek peňažné plnenie, ktoré na základe tejto Zmluvy poskytne politickej strane HLAS – SD pochádza z jeho majetku, nemá nezákonný pôvod a nepochádza z trestnej činnosti alebo z účasti na trestnej činnosti.
4. Darca vyhlasuje a potvrdzuje, že má trvalý pobyt na území Slovenskej republiky.

**II.**

**Predmet Zmluvy a spôsob darovania**

1. Predmetom Zmluvy je poskytnutie peňažného daru vo výške ............,- EUR ( slovom ...............eur), ktorý Darca daruje a prenecháva Obdarovanému a Obdarovaný tento dar s vďakou prijíma.
2. Darca poskytne Obdarovanému peňažný dar do 15 pracovných dní od uzavretia tejto Zmluvy bezhotovostným prevodom na bankový účet Obdarovaného, ktorý je uvedený v záhlaví tejto Zmluvy.

**III.**

**Práva a povinnosti Zmluvných strán**

1. Zmluvné strany sa dohodli, že Obdarovaný je kedykoľvek oprávnený na základe vlastného uváženia vrátiť dar alebo jeho časť Darcovi; politická strana HLAS – SD postupuje týmto spôsobom najmä v prípadoch, ak je povinná dar vrátiť na základe zákona alebo ak to vyžadujú Pravidlá prijímania darov, ktoré Obdarovaný podľa potreby prijíma a zverejňuje na svojom webovom sídle.
2. V prípade, ak Darca poruší záväzky podľa článku I bod 2 tejto zmluvy alebo sa niektoré z jeho vyhlásení podľa tejto Zmluvy ukáže ako nesprávne, neúplné alebo nepravdivé, je Obdarovaný oprávnený písomne odstúpiť od tejto Zmluvy.

**IV.**

**Záverečné ustanovenia**

1. Darca berie na vedomie a súhlasí, že Obdarovaný, ktorým je politická strana HLAS – SD bude zverejňovať na svojom webovom sídle údaje Darcu v rozsahu meno, priezvisko a adresa trvalého pobytu Darcu a (aktuálnu) hodnotu peňažného daru a plniť ďalšie povinnosti súvisiace s údajmi osoby Darcu v zmysle zákona č. 85/2005 Z.z. o politických stranách a politických hnutiach (najmä vedenie evidencie darov, zverejňovanie zoznamu darcov). Darca sa zaväzuje, že politickej strane HLAS – SD oznámi akékoľvek zmeny v zverejňovaných a identifikačných údajoch Darcu.
2. Darca vyhlasuje, že nie je osobou podľa § 24 ods. 1 zákona č. 85/2005 Z.z. o politických stranách a politických hnutiach
3. Táto Zmluva je vyhotovená v dvoch rovnopisoch s platnosťou originálu; každá Zmluvná strana obdrží jedno vyhotovenie.
4. Táto zmluva nadobúda platnosť a účinnosť dňom jej podpisu obidvoma Zmluvnými stranami; podpis Darcu musí byť úradne osvedčený. V prípade, ak Zmluva nie je Zmluvnými stranami podpísaná v ten istý deň, rozhodujúci je deň neskoršieho podpisu.
5. Miestom uzavretia Zmluvy je miesto podpisu Zmluvy Zmluvnou stranou.
6. Zmluvné strany si Zmluvu prečítali, jej obsahu porozumeli a na znak súhlasu s ňou ju slobodne a vážne, určite a zrozumiteľne podpísali, nie v tiesni a nie za nápadne nevýhodných podmienok.

V ……………………… dňa…………………… V………………………… dňa ……………………

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 ........................... HLAS - sociálna demokracia

 Ing. Peter Pellegrini

 predseda strany